ПРОТОКОЛ № 9
от заседанието на Комисия по правни и институционални въпроси към Пленума на Висшия съдебен съвет, 
проведено на 29 март 2018 г.

Днес, 29 март 2018 г., четвъртък, от 11.30 ч., в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЦВЕТИНКА ПАШКУНОВА
ЗАМ. ПРЕДСЕДАТЕЛ:	ГЕОРГИ КУЗМАНОВ - отсъства

ЧЛЕНОВЕ:		СТЕФАН ГРОЗДЕВ
						ВЕРОНИКА ИМОВА
						ПЛАМЕН НАЙДЕНОВ - отсъства
						АТАНАСКА ДИШЕВА									ДАНИЕЛА МАШЕВА
						ЕВГЕНИ ДИКОВ 

На заседанието присъстват експертните сътрудници на комисията Мартин Величков – главен експерт – юрисконсулт в дирекция „Правна“, Цветелина Велинова – главен експерт – юрисконсулт в дирекция „Правна“ и Христина Тодорова – директор на дирекция „Международна дейност“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Държавна агенция „Електронно управление“ с искане за предоставяне на информация във връзка с изпълнение на Решение на Министерски съвет № 375 от 29.06.2017 г.;
- Писмо от Конституционния съд, с което се изисква становище по  к.д. № 1/2018 г. 

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Информация във връзка с провеждането на Общото събрание на Европейската мрежа на съдебните съвети, което ще се проведе в периода 30 май – 1 юни 2018 г., в гр. Лисабон, Португалия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДОСТАВЯ писмото от Офиса на ЕМСС с покана за принос в Общото събрание на ЕМСС за 2018 г. и писмото от координаторите по Проект 1 „Независимост, отчетност и качество на правосъдието - продължение“ 2017-2018 на Цветинка Пашкунова и Атанаска Дишева - членове на проектния екип, по компетентност относно планираните партньорски сесии. 
1.2. ПРИЕМА ЗА ЗАПОЗНАВАНЕ поканата за участие в инициативата „Изложение на ЕМСС“ ( ENCJ Market), която ще се проведе по време на Общото събрание на ЕМСС, 30 май – 1 юни 2018 г. в гр. Лисабон, Португалия.

2. ОТНОСНО: Обобщение на отговорите на Въпросник до държавите членки и наблюдатели на Европейската мрежа на съдебните съвети (ЕМСС) относно действията и мерките, при констатиране на жалби или искови молби, в които е използван недопустим език - в изпълнение на решение на КПИВ по пр. №2/22.01.2018 г., т.1

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ОТЛАГА разглеждането на точката за 16.04.2018 г.
2.2. ВЪЗЛАГА на дирекция „Правна“ да обобщи направените от органите на съдебната власт предложения за законодателни промени, както и конкретните мерки, посочени от държавите-членки и наблюдатели на ЕМСС, които биха били приложими в България. 

3. ОТНОСНО: Годишен членски внос на Висшия съдебен съвет в Асоциацията „Приятели на ERA“ за 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3. ПРЕПРАЩА преписката на комисия „Бюджет и финанси“ към Пленума на ВСС по компетентност.

	4. ОТНОСНО: Определяне на участници в допълнително еднодневно обучение (тренировъчна сесия) по приложението Registrar към проекта Goalkeeper, което ще се проведе през месец април 2018 г. в гр. Брюксел, Кралство Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4. Точката беше оттеглена от дневния ред на заседанието. 

II. ПРАВНИ ВЪПРОСИ:

	5. ОТНОСНО: Доклад за състоянието на Единната информационна система за противодействие на престъпността за 2017 г. /извлечение от протокол №8 от 13.03.2018 г. на комисия „Професионална квалификация и информационни технологии“ към Пленума на ВСС/

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. НЕ ВЪЗРАЗЯВА срещу предложените допълнения в Закона за съдебната власт и Наредбата за Единната информационна система за противодействие на престъпността.
5.2. Решението на Комисията да се изпрати на комисия „Професионална квалификация и информационни технологии“ към Пленума на ВСС. 
	6. ОТНОСНО: Актуализиран проект на „Споразумение за сътрудничество за принудително събиране вземанията на органите на съдебната власт“ между Висшия съдебен съвет и Камарата на частните съдебни изпълнителни

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 6. ОТЛАГА разглеждането на точката до финализиране на преговорите с Камарата на частните съдебни изпълнителни. 

	7. ОТНОСНО: Определяне на представители за участие в изготвяне на проект на Закон за отклоняване от наказателно производство и налагане на възпитателни мерки на непълнолетни лица

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 7. ОПРЕДЕЛЯ за участие в работната група за изготвяне на проект на Закон за отклоняване от наказателно производство и налагане на възпитателни мерки на непълнолетни лица следните лица: 
	1. Даниела Машева – член на ВСС;
	2. Севдалин Мавров – член на ВСС; 
	3. Боян Новански – член на ВСС. 

	8. ОТНОСНО: Изпълнителен лист срещу „Нестрой“ ЕООД

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 8. ОТЛАГА за съвместно разглеждане с актуализирания проект на „Споразумение за сътрудничество за принудително събиране вземанията на органите на съдебната власт“ между Висшия съдебен съвет и Камарата на частните съдебни изпълнителни. 

	9. ОТНОСНО: Изпълнителен лист срещу „Каст“ ЕООД

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9. ОТЛАГА за съвместно разглеждане с актуализирания проект на „Споразумение за сътрудничество за принудително събиране вземанията на органите на съдебната власт“ между Висшия съдебен съвет и Камарата на частните съдебни изпълнителни.

	10. ОТНОСНО: Молба от Емил Божков - съдия в РС - Разлог

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Извън изрично регламентираните от закона случаи, преценката дали определен факт би породил конфликт на интереси или би повлиял на безпристрастността на съдията е въпрос на негова лична преценка и вътрешна убеденост.
10.2. Решението да се изпрати на Емил Божков – съдия в Районен съд – гр. Разлог.

ДОПЪЛНИТЕЛНИ ТОЧКИ:

11. ОТНОСНО: Писмо от председателя на Държавна агенция „Електронно управление“ с искане за предоставяне на информация във връзка с изпълнение на Решение на Министерски съвет № 375 от 29.06.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Висшият съдебен съвет и органите на съдебната власт не са сред субектите, които осъществяват дейност по административно обслужване по смисъла на § 1, т. 1 от Допълнителните разпоредби на Закона за администрацията и не предоставят административни услуги по смисъла на § 1, т. 2 от ДРЗА, поради което не би следвало да се разглеждат и като доставчици на електронни административни услуги по чл. 9, ал. 1 от Закона за електронното управление. Органите попадат извън кръга от субекти, задължени по силата на чл. 8, ал. 2 от Закона за електронното управление, Закона за администрацията и Наредбата за общите изисквания към информационните системи, регистрите и електронните услуги.
11.2. Решението да се изпрати на Председателя на Държавна агенция „Електронно управление“.

12. ОТНОСНО: Писмо от Конституционния съд, с което се изисква становище по  к.д. № 1/2018 г. 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12. ВЪЗЛАГА на дирекция „Правна“ да изготви проекти на становища по искането на Върховния касационен съд за установяване на противоконституционност на чл. 193, ал. 6 от Закона за съдебната власт, които да бъдат разгледани на последващо заседание на комисията. 

ПРЕДСЕДАТЕЛ
НА КОМИСИЯТА:		/П/ 
ЦВЕТИНКА ПАШКУНОВА